**INDOKLÁS**

**Szuha Község Önkormányzata Képviselő-testületének**

**a vagyoni típusú adókról szóló 10/2015. (X.20.) önkormányzati rendelet egyes rendelkezéseinek hatályon kívül helyezéséről szóló**

**8/2020. (X.27.) önkormányzati rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

A Magyarország 2021. évi központi költségvetésének megalapozásáról szóló 2020. évi LXXVI. törvény 4.§ (1) bekezdés 1.-5. pontjai 2020. július 15 napjával hatályon kívül helyezték a Htv. reklámhordozókra vonatkozó rendelkezéseit, amit a jogalkotó az adórendszer egyszerűsítésével indokolt. A módosítás eredményeképpen az építményadó tárgyi hatálya a Htv. értelmében már nem terjed ki a reklámhordozókra, ezért a helyi rendelet reklámhordozókra vonatkozó rendelkezéseit hatályon kívül kell helyezni.

**Részletes indokolás**

Az 1. §-hoz:

A Htv. reklámhordozókra vonatkozó módosításában foglaltakat Szuha Község Önkormányzata Képviselő-testületének a vagyoni típusú adókról szóló 10/2015. (X.20.) önkormányzati rendeletében is át kell vezetni, a reklámhordozókra vonatkozó rendelkezéseket hatályon kívül kell helyezni.

A 2. §-hoz:

Hatályba lépéssel kapcsolatos rendelkezést tartalmaz.